สวัสดีค่ะ คือ ก่อนหน้านี้ เดือนสิงหาคม หนูกินยาคุมมาโดยตลอด จนจะมาหาแฟนจึงเลิกกิน และประจำเดือนมาครั้งแรกวันที่4-10กันยายนและครั้งที่สอง 16-22 กันยายน แต่ได้มีเพศสัมพันธ์แบบไม่ได้ป้องกันมาโดยตลอด จนเดือนตุลาคม ประเดือนยังไม่มา และวันที่19 ตุลาคม ได้ตรวจการตั้งครรภ์ แบบจุ๋ม แต่ไม่ได้ตรวจหลังตื่นนอน ตรวจตอนกบบางวัน ปรากฏว่าขึ้นขีดเดียว และมีเหมือน ลิ่มเลือดบางๆๆๆๆ ออกมาแค่ครั้งเดียว และวันที่26 ตุลาคม ได้ตรวจการตั้งครรภ์อีกครั้ง ปรากฏว่า ขึ้น2ขีด ชัดเจน และมีอาการเหม็นนั้นเหม็นนี่ เจ็บหัวนม อยากทราบว่า อายุครรภ์ตอนนี้กี่สัปดาห์แล้วค่ะ แล้วมีอะไรที่ต้องระวัง และห้ามกินบ้างไหมค่ะ ขอบมากค่ะ
สวัสดีค่ะ หากตรวจหาการตั้งครรภ์ได้อย่างถูกต้อง และได้อ่านผลภายในไม่เกิน 5 นาทีหลังจากที่มีเพศสัมพันธ์ แล้วพบขึ้น 2 ขีด แสดงว่ามีการตั้งครรภ์เกิดขึ้นค่ะส่วนอายุครรภ์นั้น อาจไม่สามารถบอกได้ชัดเจนแน่นอน เนื่องจากประจำเดือนที่มาในเดือน ก.ย. นั้น มาถึง 2 รอบ จึงไม่ถือเป็นประจำเดือนที่ปกติ แต่หากคำนวณจากรอบสุดท้ายที่มาในวันที่ 16 ก.ย. อายุครรภ์ในขณะนี้น่าจะ 6 สัปดาห์แล้วค่ะแนะนำให้รีบหาเวลาไปฝากครรภ์โดยเร็วค่ะ หากต้องการทราบอายุครรภ์ที่แน่นอน แพทย์จะใช้วิธีการอัลตราซาวด์ช่วยคำนวณให้ค่ะสำหรับการดูแลตนเองในขณะนี้ ควรงดการดื่มชา กาแฟ และเครื่องดื่มที่มีคาเฟอีนต่างๆ งดดื่มแอลกอฮอล์ทุกชนิด หลีกเลี่ยงการอยู่ใกล้กับผู้ที่สูบบุหรี่ ทานอาหารที่มีประโยชน์ให้ครบทุกหมู่ หากมีอาการแพ้ท้อง คือเหม็นอาหาร คลื่นไส้ อาเจียน การบรรเทาอาการ ได้แก่- ทานอาหารที่ย่อยง่าย งดอาหารทอด อาหารมันๆ และอาหารรสจัด เน้นอาหารที่มีโปรตีนและวิตามินบี 6 สูง เช่น ข้าวที่ไม่ขัดสี ข้าวโอ๊ต ปลา ไข่ ถั่วเหลือง ถั่วลิสง มันฝรั่ง แคนตาลูป กะหล่ำปลี เป็นต้น- ทานครั้งละน้อยแต่บ่อยครั้ง เนื่องจากอาการแพ้ท้องมักเกิดขึ้นในช่วงท้องว่าง- ทานอาหารที่อุณหภูมิห้องหรืออาหารเย็นมากกว่าอาหารร้อน เนื่องจากกลิ่นของอาหารร้อนๆ จะกระตุ้นการอาเจียนได้มากกว่า แต่หากเป็นน้ำดื่มควรเป็นน้ำอุ่่นค่ะ- ดื่มน้ำให้เพียงพอ โดยจิบน้ำบ่อย ๆ ระหว่างวัน การจิบน้ำขิงอุ่น ๆ อาจช่วยลดอาการแพ้ท้องได้ หากมีอาเจียนมากอาจดื่มน้ำเกลือแร่เสริม- มีผลไม้บางชนิดที่อาจช่วยลดอาการแพ้ท้อง ได้ เช่น สับปะรด กล้วย- พักผ่อนให้เพียงพอ ไม่นอนดึกเป็นต้น